Philip Waruinge

Philip Waruinge (3. veebruar 1945 Murang'a – 19. oktoober 2022 Nakuru) oli Keenia poksija.

Waruinge osales sulgkaalus (kuni 57 kg) 1964. aasta Tōkyō olümpiamängude poksivõistlustel, kuid kaotas kohtumise teises ringis hilisemale pronksmedalivõitjale Heinz Schulzile (SÜV).18. suveolümpiamängude poksivõistlus. Tōkyō 1964. Tulemused inglise keeles

Waruinge sai sulgkaalus (kuni 57 kg) 1968. aasta México olümpiamängude poksivõistlustel pronksmedali, kaotades poolfinaalis hilisemale kuldmedali- ja olümpiavõitjale Antonio Roldánile (Mehhiko).19. suveolümpiamängude poksivõistlus. México 1968. Tulemused inglise keeles See oli Keenia esimene olümpiamedal poksis. Ta sai nendel olümpiamängudel ka parima tehnikaga poksijale mõeldud Val Barkeri karika.

Waruinge sai sulgkaalus (kuni 57 kg) 1972. aasta Müncheni olümpiamängude poksivõistlustel hõbemedali, kaotades finaalis kuldmedali- ja olümpiavõitjale Boriss Kuznetsovile (NSV Liit).20. suveolümpiamängude poksivõistlus. München 1972. Tulemused inglise keeles

Waruinge on seni ainuke Keenia poksija, kes on võitnud kaks olümpiamedalit.

Waruinge poksis juulist 1973 kuni veebruarini 1978 elukutselisena, peamiselt Jaapanis (sealse poksijanimega Waruinge Nakayama). Ta osales kokku 25 kohtumisel ning võitis neist 14 (neist 6 nokaudiga) ja kaotas 10 (neist 6 nokaudiga) kohtumist ning 1 kohtumine jäi viiki.

Viited

Välislingid



Kategooria:Keenia poksijad
Kategooria:Sündinud 1945
Kategooria:Surnud 2022